cyanic-selkie/wikianc huggingface dataset:
एकदिवसीय अन्तर्राष्ट्रिय क्रिकेटमा एक इनिङमा बनेका ४००+ स्कोरहरूको सूची
एकदिवसीय अन्तर्राष्ट्रिय क्रिकेटको सङ्ख्यासंगै टिमले बनाउने समग्र रन पनि बढ्दै गइरहेको छ । यो क्रम विगत केही वर्षहरूमा अझ तिव्र रूपमा बढेको देखिन्छ, यसको कारण प्रविधिको विस्तार, नयाँनयाँ खेल्ने शैली, टि२० अन्तर्राष्ट्रिय क्रिकेटको सुरुवात आदि हुन सक्दछ । एकदिवसीय क्रिकेटमा कुनै पनि टिमले ४००+ रन बनाउनु भन्दा पहिले बनेको सबैभन्दा बढी एकदिवसीय क्रिकेटको स्कोर ३९८/५ हो, यो स्कोर श्रीलङ्काले केन्या विरुद्ध ६ मार्च १९९६ मा बनाएको थियो ।
सबैभन्दा पहिलोपटक ४०० रन दक्षिण अफ्रिका विरुद्ध अस्ट्रेलिया २००५-०६ शृङखलाको पाँचौं एकदिवसीय खेलमा बनेको हो । यो खेलमा दुवै टोलीले ४०० रन पार गरे र अस्ट्रेलिया एकदिवसीय अन्तर्राष्ट्रिय क्रिकेटमा ४०० भन्दा बढी रन बनाउने पहिलो टिम बन्न सफल भयो । यहि खेलमै दक्षिण अफ्रिकाले पनि ४००+ रनको लक्ष्य सफलता पूर्वक पूरा गर्यो।
ब्याटिङ पावरप्ले र अन्य फिल्डिङमा भएको विभिन्न प्रतिबन्धको कारणले ४००+ को अझ सहज हुदै गएको देखिन्छ । ६ वटा राष्ट्रहरूले एकदिवसीय अन्तर्राष्ट्रिय क्रिकेटमा ४०० रन पूरा गरेका छन् । दक्षिण अफ्रिकाले सबैभन्दा बढी ६ पटक ४०० रन पूरा गरेको छ ।
एकदिवसीय क्रिकेटको सर्वाधिक स्कोर ४४३/९ (५० ओभर) हो जुन २००६ मा श्रीलङ्काले नेदरल्यान्ड विरुद्ध बनाएको थियो ।
२२ नोभेम्बर २०१५ सम्म, १७ पटक ४००+ रन बनेको छ । सबैभन्दा पछिल्लो ४००+ रन २५ अक्टोबर २०१५ मा दक्षिण अफ्रिकाले भारत विरुद्ध बनाएको ४३८ रन हो ।
६ वटा राष्ट्रले मात्र एकदिवसीय क्रिकेटमा ४००+ रन बनाएका छन् :
सङ्केतहरू
टिम सङ्केत
ब्याटिङ सङ्केतहरू
वर्तमान खेलाडी
कालाचुरी वंश
कालाचुरीहरू महिष्मतीको कालाचुरीहरू भनेर पनि चिनिन्छन्, एक भारतीय राजवंश थियो जसले ६ औं र ७ औं शताब्दीको बीचमा पश्चिम-मध्य भारतमा शासन गरेको थियो। उनीहरूलाई हाइहाया वा प्रारम्भिक कालाचुरीहरू भनेर पनि चिनिन्छ जुन तिनीहरूको पछिल्ला नामहरू, विशेष गरी त्रिपुरीका कालाचुरीहरूबाट छुट्याउन सकिन्छ। कालाचुरी क्षेत्रमा हालको गुजरात, मध्य प्रदेश र महाराष्ट्रका केही भागहरू समावेश थिए।
इतिहास
कालाचुरीहरूको उत्पत्ति अनिश्चित छ। कृष्णराज राजवंशको सबैभन्दा प्रारम्भिक ज्ञात शासक हो। उनले त्रैकुटक र गुप्त राजाहरूले जारी गरेका पहिलेका सिक्काहरूको डिजाइनको नक्कल गर्दै ब्राह्मी लिपिको किंवदन्तीको सिक्का जारी गरे। बुद्धराजाका उत्तराधिकारीहरूको बारेमा कुनै ठोस जानकारी उपलब्ध छैन, तर यो ज्ञात छ कि ६८७ ईस्वी सम्म, कालाचुरीहरू चालुक्यहरूको सामन्तहरू भइसकेका थिए।
एलिफन्टा गुफाहरू जसमा शैव स्मारकहरू छन्, मुम्बई नजिकैको एलिफेन्टा टापुमा कोंकण तटमा अवस्थित छन्। ऐतिहासिक प्रमाणहरूले सुझाव दिन्छ कि यी स्मारकहरू कृष्णराजसँग सम्बन्धित छन्, जो शैव पनि थिए। एलोराका हिन्दु गुफाहरूमध्ये सबैभन्दा प्रारम्भिक कालचुरी शासनकालमा र सम्भवतः कालाचुरीको संरक्षणमा निर्माण गरिएको देखिन्छ।
अहम प्यपिरस
१६५० BC तिर तयार गरिएको मानिने अहम प्यपिरस (Ahmes Papyrus ) मा ८७ ओटा गणितीय समस्याहरु प्रयोगका अधर्म समुह विभाजन गरी मिलाईएको पाइन्थ्यो ।
सोनम कपूर
सोनम कपूर (अङ्ग्रेजी लिपि:Sonam Kapoor) (जन्म: ९ जून १९८५ भारतको मुम्बईमा) एक भारतीय चलचित्र अभिनेत्री तथा प्रसिद्ध अभिनेता अनिल कपूरकी छोरी हुन् ।
लि का-सिंग
लि का-सिंग, GBM, KBE, JP (born 29 July 1928 in Chaozhou, China) एक हङकङ ब्यापारी दिग्गज, लगानीकर्ता र मानवअधिकारवादी ब्यक्ती हुन् । सेप्टेम्बर २०१७ सम्म लि एसियाका सबै भन्दा धानी मध्ये एक थिए, अनुमानित कुल मुल्य ३३.८ बिलियन अमेरिकी डलर रहेको थियो । उहाँ सीके हचिसन होल्डिङका लागि बोर्डको अध्यक्ष हुनुहुन्थ्यो; यसको माध्यमबाट उनी एसिया र यूरोपको सबैभन्दा ठूलो स्वास्थ्य र सौन्दर्य बिक्रेताको विश्वको अग्रणी पोर्ट इन्भेस्टरर, विकासकर्ता, र अपरेटर थिए ।
पटाखा
पटाकालाई नै कतैकतै पटाखा भन्ने गरिन्छ | विभिन्न उत्सवहरूमा, खास गरी तिहारमा आतिसबाजी गर्न पटाखा फोड्ने गरिन्छ | तर विभिन्न किसिमका अनवान्छित घटना घट्ने भएकाले नेपालमा भने यसको प्रयोग निषेध गरिएको छ| हुन त छिटफुट कहींकतै प्रयोग भैरहन्छन् तर खुल्लमखुल्ला भने प्रयोग गर्न पाईन्न | पुलिसको पहुचभन्दा दूर कहिं प्रयोग हुनु अपवाद हो | यद्दपी छिमेकी राष्ट्र भारतमै पनि पटाखा खुलेआम बेचिन्छन् र फोडिन्छन् पनि | त्यहाँको सरकारले यो छुट दिएको छ र पुलिस पनि केहि गर्दैनन् |
गुण कन्सरा
गुण कन्सारा एउटा भारतीय मोडल र अभिनेत्री हुन् । उनको जन्म भारतको मुम्बईमा भएको हो । उनी अनेकौ टेलिभिजन धारावाहिकमा उपस्थिति जनाइसकेकी छिन र अहिले नादानियामा काम गर्दै छिन ।
बुधुक क्याम्पस
धनकुटा जिल्लाको मौनाबुधुक गाविसमा पर्ने यस बुधुक क्याम्पसको स्थापना विक्रम सम्वत २०६९ सालमा भएको हो । त्रिभुवन विश्वविद्यालय शिक्षा संकायबाट सम्बन्धन प्राप्त यस क्याम्पसमा बिएड कक्षाका अङ्ग्रेजी र नेपाली बिषयको पठनपाठन हुनेगर्दछ ।
यस क्यापसको समुद्गघाटन विक्रम सम्वत २०६९ आश्विन १५ गतेका दिन पूर्व प्रधानमन्त्री सूर्यबहादुर थापाबाट भएको हो ।
२०१६-१७ बुन्डेस लिगा
श्रेणी :राष्ट्रिय फुटबल लिगहरू
रायन रेनल्ड्स
रायन रोडनी रेनल्ड्स (जन्म अक्टोबर २३, १९७६) एक क्यानडेली-अमेरिकी अभिनेता, हास्य कलाकार, चलचित्र निर्माता, र उद्यमी हुन्। उनले क्यानडेली किशोर सोप ओपेरा हिलसाइड (सन् १९९१–१९९३) मा अभिनय गरेर आफ्नो करियर सुरु गरेका थिए।
रेनल्ड्सको सबैभन्दा ठूलो व्यावसायिक सफलता सुपरहिरो चलचित्रहरू डेडपुल (सन् २०१६) र डेडपुल २ (सन् २०१८) को साथ आएको थियो, जसमा उनले शीर्षक पात्र खेलेका थिए।
रेनल्ड्सलाई सन् २०१७ मा हलिउड वाक अफ फेममा स्टार प्रदान गरिएको थियो। उनले सन् २००८ देखि सन् २०११ सम्म अभिनेत्री स्कार्लेट जोहानसनसँग विवाह गरेका थिए; सन् २०१२ देखि उनले अभिनेत्री ब्लेक लाइभ्लीसँग बिहे गरेका छन्, जससँग उनका तीन छोरीहरू छन्।
बब डिलन
बब डिलन (जन्म रोबर्ट एलेन जिमरम्यान; मे २४, १९४१) एक अमेरिकी गायक-गीतकार, लेखक र दृश्य कलाकार हुन्। उनलाई प्राय: सबै समयका सर्वश्रेष्ठ गीतकारहरूको रूपमा मानिन्छ, डिलन ५० भन्दा बढी बर्षदेखि आधुनिक लोकप्रिय संस्कृतिमा एक प्रमुख व्यक्तित्व मानिएको छ। सन् १९६० देखि उनको कार्यहरूले लोकप्रियता प्राप्त गरेका थिए, जब उनको ब्लोविन इ द विन्ड तथा द टाइम्स दे आर अ चेन्जिन मानव अधिकार तथा युद्घ विरोधी आन्दोलनको गान बन्न पुगेको थियो।
२०२१-२०२२ रुस-युक्रेन सङ्कट
सन् २०२१ को मार्च र अप्रिलमा रुसले युक्रेनसँगको सीमा नजिकै हजारौँ सैन्य कर्मचारी र उपकरणहरू जम्मा गर्न थालेको थियो। यो सन् २०१४ मा क्रिमियालाई विलय पछिको उच्चतम बल परिचालन हो। यसले युरोपमा एक अन्तर्राष्ट्रिय सङ्कट निम्त्याउँदै सम्भावित आक्रमणको चिन्ता उत्पन्न गरेको थियो। उपग्रह इमेजरीमा हतियार, क्षेप्यास्त्र र अन्य भारी हतियारहरूको चाल देखिएको थियो। जुनमा यी सेनालाई आंशिक रूपमा हटाइएको थियो। अक्टोबर र नोबेम्बरमा यो सङ्कट पुनः सुरु हुन पुगेको थियो भने डिसेम्बरसम्ममा १ लाख रुसी सैन्य फेरी सीमामा एकत्रित भएका थिए।
जारी सङ्कट २०१४ मा सुरु भएको रुस-युक्रेनी युद्धबाट उत्पन्न भएको हो। डिसेम्बर २०२१ मा, रुसले दुईवटा मस्यौदा सन्धिअघि बढायो, जसमा युक्रेन भविष्यमा उत्तर एट्लान्टिक सन्धि सङ्गठन (NATO) मा सामेल नहुने कानुनी रूपमा बाध्यकारी वाचा, पूर्वी युरोपमा राखिएका नेटो सेना र उपकरण हटाइनु पर्ने बुँदालाई "सुरक्षा ग्यारेन्टी" भनेर उल्लेख गरिएको थियो। रुसले यदि ती मागहरू पूरा नभए सैन्य प्रतिक्रियाको धम्की पनि दियो। नेटोले ती अनुरोध अस्वीकार गर्यो र अमेरिकाले रूसलाई युक्रेनमा थप आक्रमण गरेमा "छिटो र गम्भीर" आर्थिक प्रतिबन्ध लगाउने चेतावनी दियो।
केही टिप्पणीकारहरूले यस सङ्कटलाई शीतयुद्ध पछिको सबैभन्दा तनावपूर्ण घटनाको रूपमा वर्णन गरेका छन्।
पृष्ठभूमि
युरोमैदान आन्दोलन (२०१३-१४) को विरोध प्रदर्शन पछि, रुस समर्थक युक्रेनी राष्ट्रपति भिक्टर यानुकोभिच र युक्रेनी संसदीय विपक्षी नेताहरूले प्रारम्भिक चुनावको लागि आह्वान गरिएको एक समझौता सम्झौतामा २०१४ फेब्रुअरी २१ मा हस्ताक्षर गरे। भोलिपल्ट, यानुकोभिच विरुद्ध  महाभियोगको मतदान अघि राजधानी किभबाट भागेका थिए।    युक्रेनको रुसी-भाषी पूर्वी क्षेत्रका नेताहरूले यानुकोभिचप्रति वफादारी निरन्तरता घोषणा गरे, र  युक्रेनमा अशान्ति अव्यवस्था सुरु भयो। यसपछि २०१४ अप्रिलमा दोनाबास युद्ध भयो। दोनेस्क गणतन्त्र र लुहान्स्क गणतन्त्रले आफ्नो स्वतन्त्रताको घोषणा गरे र यी दुवै स्व घोषित गणतन्त्रलाई रूसले ठुलो समर्थन गरेको थियो। र २०१४ मार्चमा रुसले क्रिमियालाई विलय गर्यो।
२०२० सेप्टेम्बर १४ मा, युक्रेनी राष्ट्रपति भोलोडिमिर जेलेन्स्कीले युक्रेनको नयाँ राष्ट्रिय सुरक्षा रणनीति अनुमोदन गरे जसअनुसार नेटोको सदस्यता प्राप्त गर्ने उद्देश्य राखिएको थियो।  २४ मार्च २०२१ मा, जेलेन्स्कीले " क्रिमिया स्वायत्त गणतन्त्र र सेभास्तोपोल सहरको अस्थायी रूपमा कब्जा गरिएको क्षेत्रलाई मुक्त गर्ने र पुन: एकीकरण गर्ने रणनीति" लाई अनुमोदन गर्दै आदेश  नम्बर ११७/२०२१  (Decree No. 117/2021) मा हस्ताक्षर गरे।
जुलाई २०२१ मा, रुसका राष्ट्रपति भ्लादिमिर पुटिनले On the Historical Unity of Russians and Ukrainians («Об историческом единстве русских и украинцев») (नेपाली शाब्दिक अनुवाद:रुसी र युक्रेनीहरूको ऐतिहासिक एकता बारे) शीर्षकमा एउटा निबन्ध प्रकाशित गरे, जसमा उनले रुसी र युक्रेनीहरू " एउटै व्यक्ति " थिए भन्ने आफ्नो धारणालाई पुन: पुष्टि गरे। अमेरिकी इतिहासकार टिमोथी स्नाइडरले पुटिनका विचारलाई साम्राज्यवादको रूपमा वर्णन गरे। बेलायती पत्रकार एडवर्ड लुकासले यसलाई संशोधनवादीको रूपमा वर्णन गरे। अन्य पर्यवेक्षकहरूले रूसी नेतृत्वमा आधुनिक युक्रेन र यसको इतिहासप्रति विकृत दृष्टिकोण रहेको टिप्पणी गरेका थिए।
दोस्रो तनाव (अक्टोबर २०२१-हालसम्म)
११ अक्टोबर २०२१ मा, रुसी सुरक्षा परिषदको उपाध्यक्ष दिमित्री मेदभेदेभले कोमेरसान्त (Kommersant) मा एक लेख प्रकाशित गरे, जसमा उनले युक्रेन पश्चिमाको "खेल मैदान" भएको र त्यसैले युक्रेनी अधिकारी संग छलफल गर्नु कुनै तर्क नभएको उल्लेख गरे। उनले युक्रेनी अधिकारीलाई "कमजोर", "अबुझ" र "भर पर्न लायक नभएको" भनी व्याख्या गरेका थिए। मेदभेदेभले युक्रेन मामिलामा रसियाले केही गर्न नपर्ने र रुस संग सम्बन्ध सुधार गर्न इच्छुक युक्रेनी सरकार सत्तामा आउन प्रतीक्षा गर्नु पर्ने निष्कर्ष निकालेका थिए। उनले बताएका थिए, "रसियालाई कसरी प्रतीक्षा गर्नु पर्छ भन्ने थाहा छ। हामी धीर मानिस हौ।" बताएका थिए। क्रेम्लिनले पछि वर्तमान युक्रेनी सरकार प्रतिको रुसी दृष्टिकोण मेदभेदेबाको लेख संग समान भएको बताएको थियो।
२०२१ नोभेम्बर मा. रुसी रक्षा मन्त्रालयले कृष्ण सागरमा अमेरिकी सैन्य जहाजको परिचालनलाई "क्षेत्रीय सुरक्षा र रणनैतिक स्थिरताप्रति धम्की" को रुपमा व्याख्या गर्यो।
कुटनैतिक वार्ता
२०२१ नोभेम्बर २ र ३ मा, सिआइए डाइरेक्टर विलियम बर्न्सले मस्कोमा रुसी गुप्तचर अधिकारी संग भेटे। रुसी र युक्रेन तनाव कम गर्न मस्कोमा भएको बैठकपछि बर्न्सले जेलेन्स्कीसँग फोनमा कुरा गरेको सीएनएनले जनाएको थियो। यससँगै अमेरिकी विदेश मन्त्रालयका एक उच्च अधिकारीलाई युक्रेन पठाइएको थियो।
नोभेम्बर २०२१ को सुरुमा, युक्रेनी गुप्तचरले युक्रेनी सीमामा थप रूसी सेनाको स्थानान्तरणको बारेमा जानकारीलाई "मनोवैज्ञानिक दबाबको तत्व" भनेर मूल्याङ्कन गर्‍यो। एक हप्ता पछि, युक्रेनका राष्ट्रपतिको कार्यालयले रूसले सीमा नजिकै "सेनाको विशेष समूह" निर्माण गरिरहेको स्वीकार गर्‍यो। युक्रेनका विदेशमन्त्री दिमित्रो कुलेबाले फ्रान्सेली र जर्मन सरकारलाई युक्रेन विरुद्ध रूसको कारबाहीको सम्भावित सैन्य परिदृश्यको लागि तयार हुन आग्रह गरे।
युक्रेनले कूटनीतिक प्रयासलाई तीव्र पारेको छ। नोभेम्बर १५ मा, जेलेन्स्की र युरोपेली परिषद्का (EUCO) का प्रमुख चार्ल्स मिसेलले "युक्रेनको सिमानामा सुरक्षा अवस्था" बारे छलफल गरे। सोही दिन कुलेवाले ब्रसेल्समा सोही विषयमा वार्ता गरेका थिए। नयाँ युक्रेनी रक्षा मन्त्री, ओलेक्सी रेज्निकोभ, वासिङटन डीसी गए, जहाँ उनले नोभेम्बर १८ मा अमेरिकी रक्षा सचिव लोयड अस्टिनसँग भेटे। १६ नोभेम्बरमा बेलायती रक्षा सचिव बेन वालेसले किभको भ्रमण गरे।
इजरायलले युक्रेन र रुस दुवैसँग बलियो सम्बन्ध राखेको छ, र कहिलेकाहीँ दुई राष्ट्रहरू बीच मध्यस्थकर्ताको रूपमा काम गरेको छ। अप्रिल २०२१ मा, जेलेन्स्कीले इजरायली प्रधानमन्त्री बेन्जामिन नेतान्याहुलाई आफू र पुटिनबीचको स्थितिमा मध्यस्थता गर्न आग्रह गरे। इजरायलले रुससँग प्रस्ताव राख्यो, जुन अनुरोध रुसले अस्वीकार गर्‍यो। जेलेन्स्कीसँगको अक्टोबरमा किभमा भएको भेटमा इजरायली राष्ट्रपति इसाक हर्जोगले जेलेन्स्कीलाई प्रधानमन्त्री नाफ्ताली बेनेटको नेतृत्वमा नयाँ इजरायली सरकार युक्रेनी-रूसी मध्यस्थतामा पुनः प्रयास गर्न इच्छुक रहेको बताए। बेनेटले दुई हप्ता पछि सोचीमा पुटिनसँगको भेटमा यो कुरा उठाए, तर पुटिनले अस्वीकार गरे।
जनवरीको अन्त्यमा, संयुक्त राज्य अमेरिकाले फेरि युक्रेन माथि रुसी आक्रमण भएमा रुस माथिको प्रतिबन्धहरूबारे युरोपेली सहयोगीहरूसँग छलफल गरिरहेको थियो। प्रतिबन्धहरू "छिटो र गम्भीर हुनेछ, जसमा रूसी बैङ्कहरू, बन्ड बजारहरू र पुटिन नजिकका सम्भ्रान्तहरूको सम्पत्तिलाई लक्षित गर्ने "गेम ओभर" रणनीति समावेश भएको कुरा बाइडेनले बताए। तर यस्तो दृष्टिकोणको आलोचना पनि भयो, र भिसा, मास्टरकार्ड र स्विफ्ट भुक्तानी प्रणालीबाट रूसी बैङ्कलाई हटाउने भन्ने प्रस्ताव फिर्ता गरियो।
रुसी, युक्रेनी, जर्मन र फ्रान्सेली वरिष्ठ अधिकारीहरू बीच २६ जनवरी २०२२ मा पेरिसमा नर्म्यान्डी फर्म्याट बैठकको योजना बनाइएको थियो। फ्रान्सेली राष्ट्रपति इमानुएल म्याक्रोन र पुटिनबीच २८ जनवरीमा फलोअप फोन कल भएको थियो। पेरिसमा भएको बैठकको लागि युक्रेनले रुसको सर्त पूरा गर्‍यो र युक्रेनी संसदबाट क्रिमिया र डोनबासको पुन: एकीकरणसम्बन्धी विवादास्पद मस्यौदा कानून फिर्ता लिने निर्णय गर्‍यो, किनभने यो कानूनले मिन्स्क शान्ति सम्झौताहरूको विरोधाभास गरेको थियो।
७ फेब्रुअरीमा, फ्रान्सेली राष्ट्रपति इमानुएल म्याक्रोनले मस्कोमा भ्लादिमिर पुटिनलाई भेटे। यी भेटको मिश्रित परिणाम रह्यो। म्याक्रोनले "पुटिनले उनलाई रूसले सङ्कटलाई नबढाउने आश्वासन दिएको बताए।; पुटिनले नाटो "रक्षात्मक गठबन्धन" भएको दाबीमा खिल्ली उडाए र पश्चिमी देशहरूलाई यदि युक्रेन नाटोमा सामेल भएमा र "सैन्य माध्यम प्रयोग गरेर क्रिमिया फिर्ता लिने निर्णय गरेमा, युरोपेली देशहरू स्वतः रुससँग सैन्य सङ्घर्षमा हुनेछन्।" चेतावनी दिए। पुटिनले म्याक्रोनलाई युक्रेन नजिक नयाँ सैन्य पहल नगर्ने वाचा गरे।
रेने डेसकार्टस
रेने डेसकार्टस (Rene Descatres. १५९६-१६५० ) आधुनिक गणितका प्रथम वक्तिको रूपमा चिनिन्छ उनी सन् १६१२ मा world of fashion भनिने पेरिसमा विश्वविद्यालयको शिक्षकका लागि गएका थिए।  उनी र उनका साथी Mersenne ले दुई वर्षको अवधि गणितको लागि छुटाएका थिए यो समयमा मानिस शिक्षा पछि सेनामा कि चर्चमा संलग्न हुन्थ्ये तर रेने ले सेनामा प्रवेश गरे ।
गजबको संसद
गजबको संसद (अङ्ग्रेजी: Wonderful Parliament) अक्टोबरदेखि नोभेम्बर १३८६ सम्म वेस्टमिन्स्टर एबिमा भएको अंग्रेजी संसदको सत्र थियो। यो मूलतः राजा रिचर्ड द्वितीयको पैसाको आवश्यकतालाई सम्बोधन गर्न बोलाइएको थियो, तर यसले तुरुन्तै उनको प्रशासनको सुधारको लागि दबाबमा ध्यान केन्द्रित गर्यो। फ्रान्समा युद्धको असफल अभियोगको साथसाथै आफ्ना राजनीतिक मनपर्नेहरूप्रति अत्यधिक संरक्षणका कारण राजा हालका वर्षहरूमा बढ्दो रूपमा अलोकप्रिय बनेका थिए। यसबाहेक, त्यहाँ एक लोकप्रिय डर थियो कि इङ्गल्याण्डमा चाँडै आक्रमण हुनेछ, किनकि फ्रान्सेली बेडा वर्षको धेरै समयको लागि फ्ल्यान्डर्समा भेला भएको थियो।
रिचर्डसँगको असन्तुष्टि चरम भयो जब उनले फ्रान्समा आक्रमण गर्न सेना खडा गर्न तत्कालीन अभूतपूर्व रकम अनुरोध गरे। राजाको अनुरोधलाई उसले अपेक्षा गरे अनुसार स्वीकार गर्नुको सट्टा, लर्ड्स र कमन्सका घरहरू प्रभावकारी रूपमा उहाँ र उहाँका अलोकप्रिय लर्ड चान्सलर, माइकल डे ला पोल, सफोकको पहिलो अर्ल विरुद्ध एकजुट भए। राजाको विशालताबाट अनुचित लाभ उठाउने र राजाको असफलताका लागि जिम्मेवार मन्त्री दुवैलाई मनपर्ने रूपमा डे ला पोललाई देखेर, संसदले अर्लको महाभियोगको माग गर्यो।
सुरुमा, राजाले संसदमा उपस्थित हुन अस्वीकार गरे र बरु बैठक भंग गर्ने प्रयास गरे तर असफल भए। रिचर्डले कमन्सलाई एल्थम प्यालेसमा उनीसँग वार्ता गर्न प्रतिनिधिमण्डल पठाउन अनुरोध गरे। तिनीहरूले आक्रमणको डरले दुईजना शासकहरू पठाए। तिनीहरूमध्ये एक ड्यूक अफ ग्लुसेस्टर (रिचर्डका काका) थिए जसले रिचर्डलाई वेस्टमिन्स्टर फर्केर संसदको बिडिङ गर्न राजी नभएसम्म बयान दिने धम्की दिए। उनलाई अलोकप्रिय डे ला पोललाई बर्खास्त गर्न बाध्य पारिएको थियो र संसदद्वारा जाँच गरी नियुक्त गरिएका सल्लाहकारहरूमा सीमित थियो। आफ्ना मन्त्रीहरू र सल्लाहकारहरू नियुक्त गर्ने उहाँको ईश्वर-प्रदत्त अधिकारमा अप्राकृतिक प्रतिबन्ध भएकोमा राजा क्रोधित भए। उनले तुरुन्तै वेस्टमिन्स्टर छोडे।
उनले अर्को वर्षको धेरैजसो क्षेत्रहरूमा समर्थन जुटाउन, आफ्नो संसदद्वारा लगाइएको परिषदलाई बेवास्ता गर्दै, र आफ्नो शासनमा रहेका अवरोधहरूलाई कसरी खारेज गर्ने भन्ने बारे कानुनी सल्लाह लिएर बिताए। यस समयमा डे ला पोल शाही पक्षमा फर्कियो। राजाले गजबको संसदले आफूमाथी लगाएका अधिकांश प्रतिबन्धहरू उल्टाउन सफल भए तापनि, केही वर्षभित्रै संकट पुन: उत्पन्न भएको थियो, जुन १३८६ भन्दा पनि खराब भयो। मुकुट र कुलीनहरूबीच सशस्त्र द्वन्द्व सुरु भयो, जसले अन्ततः डे ला पोलको निर्वासनमा परिणत भयो र उनका धेरै समर्थकहरूले मृत्युदण्ड पाए।
भिजुअल इफेक्ट
भिजुअल इफेक्ट्स (सङ्क्षिप्त रूपमा:भिएफएक्स) त्यो प्रक्रिया हो जसद्वारा चलचित्र निर्माण र भिडियो उत्पादनमा प्रत्यक्ष क्रियात्मक दृश्य खिच्न सन्दर्भ बाहिर छवि सिर्जना वा हेरफेर गरिन्छ। यथार्थवादी काल्पनिक दृश्य सिर्जना गर्न प्रत्यक्ष-क्रियात्मक दृश्य वा अन्य कुनै दृश्य वा कम्प्युटरद्वारा निर्माण गरिने दृश्यात्मक तत्वहरूको एकीकरणलाई भिएफएक्स भनिन्छ।
इतिहास
१८५७ मा, ओस्कार रेजलान्देर ले संसारको पहिलो "विशेष प्रभाव" छवि सिर्जना गर्यो ३२ नकारात्मक को विभिन्न खण्डहरू एकल छविमा संयोजन गरेर, एक मोन्टेड संयोजन प्रिन्ट बनाएर। १८९५ मा, अल्फ्रेड क्लार्कले पहिलो पटक मोशन पिक्चर स्पेशल इफेक्टको रूपमा स्वीकार गरेको कुरा सिर्जना गरे। स्कट्सकी रानी मेरीको टाउको काटेको पुन: अभिनय गर्ने क्रममा, क्लार्कले एक अभिनेतालाई मेरीको पोशाकमा ब्लकमा जान निर्देशन दिए। जब जल्लादले आफ्नो टाउको माथि बञ्चरो ल्यायो, क्लार्कले क्यामेरा रोक्यो, सबै कलाकारहरू फ्रिज गराए, र मेरी खेल्ने व्यक्तिलाई सेटबाट बाहिर निस्क्यो। उनले अभिनेताको ठाउँमा मेरी डमी राखे, चलचित्र पुनः सुरु गरे, र जल्लादलाई डमीको टाउको काटेर बञ्चरो तल ल्याउन अनुमति दिए। यस्ता प्रविधिहरूले एक शताब्दीको लागि विशेष प्रभावहरूको उत्पादनमा हावी हुनेछ।
कृष्णा अभिषेक
कृष्णा अभिषेक (जन्म: 30 मई 1983) एक भारतीय अभिनेता र हास्यकार हुन्। उनले आफ्नो फिल्म करीयर बोल बच्चन देखि गरेका हुन्।
एन्ड्रयु जोन्सन
एन्ड्रयु जोन्सन  (२९ डिसेम्बर, १८०८ -- मृत्यु: कार्टर स्टेशन (टेनेसी) ३१ जुलाई, १८७५) संयुक्त राज्य अमेरिकाको १७औं राष्ट्रपति थिए । यिनको कार्यकाल १८६५ देखि  १८६९ सम्म  थियो । यिनी डेमोक्रैट/नेशनल यूनियन पार्टीबाट थिए।
यिनको जन्म उत्तरी कैरोलिनाको रालेमा भएको थियो। कठिन परिश्रम गरेर शिक्षा प्राप्त गरे र दर्जीको रूपमा यिनले जीविका आरम्भ गरेका थिए। डिमाक्रेटिक दलको तर्फबाट सन् १८४३ देखि सन् १८५३ सम्म कांग्रेसको सदस्य थिए। सन् १८५३ देखि सन् १८५७ सम्म टेनेसीको गवर्नर र सन् १८५७ देखि सन्१८६२ सम्म अमेरिकी सिनेटको सदस्य रहे। १८६४ मा उपराष्ट्रपति निर्वाचित भए र लिंकनको मृत्युपश्चात् सन् १८६५ देखि सन् १८६९ सम्म सयुक्त राज्य अमेरिकाका राष्ट्रपति भए। यिनले लिङ्कनको नीतिलाई नै अगाडि बढाउने चेष्टा गरे।
ताइ ओराताइ
ताइ ओराताइ (जन्म: मार्च २७, १९८०), एक थाइल्यान्ड गायक र अभिनेता.
पाई
पाई (Pi π) कुनै पनि वृतको परिधि र व्यासको अनुपातको अध्ययन सगै विकास भएको पाइन्छ । पाईको मान २४०BC मा आर्किमिडिज ले सुरुवात गरेको पाइन्छ ।
टान्डो महम्मद खान जिल्ला
टान्डो महम्मद खान जिल्ला (ضلعو ٽنڊو محمد خان, ) पाकिस्तानको सिन्ध प्रदेशमा रहेको एक जिल्ला हो । यस जिल्लाको उत्तरमा हैदराबाद र टान्डो अलाहर जिल्ला रहेको छ भने बादिन जिल्ला दक्षिण र पुर्वमा रहेको छ त्यस्तै थट्टा जिल्लाले पश्चिमा घेरेको छ । यस जिल्लाको उत्तर-पश्चिमहुँदै सिन्धु नदी बगेको छ । यस जिल्लाको सदरमुकाम टान्डो महम्मद शहर हो ।
सन् २०१७ को राष्ट्रिय जनगणना अनुसार यस जिल्लाको जनसङ्ख्या ६,७७२,०० रहेको छ । सन् १९९८ जनगणनाका अनुसार यस जिल्लाको प्रमुख भाषा सिन्ध भाषा हो जुन ९१% मानिसहरूको मात्रृभाषा हो भने उुर्दु २.८% छ भने पञ्जाबी २.३% रहेको छ ।
मौसम
यस जिल्लाको वातावरण मध्यम खालको छ । यद्यपि अप्रिल मे र जुनको महिनामा धेरै तातो हुने गरेको छ । डिसेम्बर र जनवरी सबैभन्दा जाडो महिना हो जुन क्रमश अधिकतम ३० डिग्री देखि न्युनतम १० डिग्री तापमान हुन्छ । वर्षा लगभग १३० मिलिमिटरको औसतमा पर्छ वर्षा ऋतु जुलाई देखि सेप्टेम्बर महिना सम्म हुन्छ ।
कृषि
यस जिल्लाको कुल ७०% जनसङ्ख्या कृषिमा अवद्ध छन् । जिल्लामा भएको मुख्य खेतीहरू गँहु, घान, उखु, कपास आदि हुन् । पिनयारी र अकराम यस जिल्लाको प्रमुख सिंचाइ गर्ने नहरहरू हुन् । सन् २०१७ को जनगणना अनुसार यस जिल्लाको कुल जनसङ्ख्या ६,७७२,२८ रहेको छ जसमा पुरुषको सङ्ख्या ३,५००,१० रहेको छ भने महिलाको सङ्ख्या ३,२७२,०२ रहेको छ । यस जिल्लाको सन् १९९८-२०१७ को तथ्याङ्क अनुसार वार्सिक जनसङ्ख्या विद्धि दर २.३१% रहेको छ ।
इतिहास
यस जिल्लाको नाम मिर महम्मद खान सहावान तालपुरको नामबाट राखिएको हो । यो जिल्ला बादिन-हैदराबाद राष्ट्रिय राजमार्गमा हैदराबादबाट ३५ किलोमिटरको दुरीमा पर्छ ।
शिक्षा
टान्डो महम्मद खान जिल्ला आलीफ आलिएनले सार्वजनिक गरेको तथ्याङ्क अनुसार यस जिल्ला पाकिस्तानको ११५अौँ स्थानमा पर्छ । शिक्षा अंकमा सिक्ने अंक, अवधारण अङ्क र लैङ्गिक समानता अंक समावेश गरिएको छ ।
मध्य विद्यालयको पूर्वाधार अङ्क सूचकांकमा आधारभूत सुविधाहरूको उपलब्धता र विद्यालयको भवन परिस्थितिमा ध्यान केन्द्रित गरिएको छ । टन्डो मोहम्मद खानलाई ८६ औँ स्थानमा राखेको छ । विद्यालयहरूमा बिजुली बत्ती, पिउने पानी र अन्य आधारभूत पुर्वाधारहरूको कमी र असुरक्षित भवनको अवस्थाको कारणले जिल्लाको अंक चिन्ताजनक रहेको छ ।
सरकारी विद्यालयहरूमा धेरै जसो पाठ्यपुस्तकहरू हरेक बालबालिकाको निशुल्क प्रदान गरिन्छ भने केही पुस्तकका लागि उच्च सुल्क लाग्ने हुँदा आमाबाबुहरूले वस्तुहरूको लागि शुल्क लगाएकामा विरोध गर्दै आएका छन् । शिक्षाको स्तरमा टुन्डो मुहम्मद खान जिल्ला सिन्धको अन्य जिल्लाको रूपमा प्रासंगिक रहेको छ जहाँ मूल शिक्षिक पाठ्यपुस्तकहरू उुर्दु र अङ्ग्रेजीमा नभई सिन्ध भाषामा उपलब्ध गराइएको छ ।
प्रकाश परावर्तन
प्रकाशको स्रोतबाट आएका समानान्तर प्रकाशका किरणहरू कुनैपनि बस्तुको समतल सतहमा परि फर्किएर जाने कृयालाई प्रकाशको परावर्तन भनिन्छ । सूर्यबाट आएको प्रकाश ऐनामा परि फर्किनु प्रकाश परावर्तन हुनु हो । प्रकाशको परावर्तन २ किसिमबाट हुने गर्दछ :
क्याप्टेन (नेपाली चलचित्र)
क्याप्टेन २०७५ सालमा पर्दर्शनी भएको एक नेपाली चलचित्र हो । यो चलचित्र सन् २०१९ मार्च १ गतेदेखि देश भर प्रदर्शनी भएको थियो । यो नेपाली फुटबल खेल तथा खेलाडीहरूको कथामा आधारित चलचित्र हो ।
पशुचिकित्सक
पशुचिकित्सक त्यो हो जो पशुलाई पशु चिकित्सा उपचार दिन्छ। पशु चिकित्सकहरु धेरै प्रकारका हुन्छन्; केहि साना जनावरहरू, ठूला खेत जनावरहरू, वा जंगली जनावरहरूसँग काम। पशु चिकित्सकहरू सबै जनावरहरूको उपचार गर्न सिक्छन् तर कहिलेकाहिँ एक खास प्रकारको साथ काम गर्दछन्। अन्य पशुचिकित्सकहरू विशेष प्रकारको औषधिमा विशेषज्ञ छन् - उदाहरणका लागि, पशु चिकित्सक त्वचा विशेषज्ञले छालाको समस्या भएको जनावरहरूको साथ काम गर्छन्। केही पशु चिकित्सकहरूले जनावर वा मानव रोगहरूमा अनुसन्धान गर्छन्।
उत्तर अमेरिकामा पशु चिकित्सक बन्न, तपाई कम्तिमा २ वर्षको लागि कलेज जानु पर्छ, र धेरै आवश्यक विज्ञान कक्षा सहित धेरै कक्षाहरू लिनु पर्छ।
बिमल आचार्य
बिमल आचार्य (अंग्रेजी:Bimal Acharya) एक नेपालको राजनीति हुन्, जसले मेचीनगर नगरपालिका ३ औं मेयरको रूपमा सेवा गरेका छन्। उनी नेपाली कांग्रेसबाट निर्वाचित भएका हुन् ।
साधारण सेल
साधारणतया तरल अम्ल जस्तै सल्फ्युरिक अम्लमा तामा धातु र जस्ता धातुका पाताहरूलाई डुबाएर तयार पारिएको एक प्रकारको सेललाई साधारण सेल भनिन्छ । यसबाट थोरै मात्रामा विद्युत उत्पादन गर्न सकिन्छ ।
त्रैकुटक वंश
इतिहास
यो सामान्यतया मानिन्छ कि त्रैकुटकहरू अभिरको एक फरक वंश थिए, र त्यसैले कहिलेकाहीं अभिर-त्रैकुटकहरू पनि भनिन्छ। इन्द्रदत्त, दहरसेन र व्याघ्रसेन यस वंशका प्रसिद्ध राजा थिए। राजा दहरासेनले आफ्नो क्षेत्र विस्तार गरे, जुन चाँडै वाकाटक क्षेत्रको सीमाना थियो। त्रैकुटकहरू उनीहरूको वैष्णव आस्थाका लागि परिचित थिए, र धरसेनले अश्वमेध यज्ञ पनि गरे।
त्रैकुटकका सिक्का दक्षिणी गुजरात र घाटभन्दा बाहिर दक्षिणी महाराष्ट्रमा व्यापक रूपमा पाइन्छ। तिनीहरूको डिजाइन पश्चिमी क्षत्रपहरूको धेरै नजिक छ, जहाँबाट तिनीहरूले सम्भवतः केही क्षेत्रहरू विरासतमा पाएका थिए, र ग्रीक अक्षरहरूसँग उल्टो कथाको निशान अझै पनि देख्न सकिन्छ।
साला खडूस (२०१६ चलचित्र)
साला खडूसभारतीय हिन्दी फिल्म् हो, जसको निर्देशक सुधा कोगारा प्रसाद हुन्। फिल्म मा आर. माधवन र रीतिका सिंह मुख्य किरदारमा छ्न्।
वेलिङ्गटन
वेलिङ्गटन न्यु जिल्यान्डको राजधानी शहर र दोश्रो सबैभन्दा ठुलो नगरीय क्षेत्र हो । यहाँ लगभग ३,९३,६०० मानिस बसोबास गर्छन । यस नगरको स्थापना सन् १८३९ मा भएको थियो र सन् १८६५ मा यस शहरलाई राजधानी घोषित गरिएको थियो । वेलिङ्गटन विश्वको सबैभन्दा दक्षिणमा रहेको राजधानी शहर हो । पर्यटकीय दृष्टिकोणले यो शहर उत्तम मानिन्छ ।
छिनतर पुनलपा
छिनतर पुनलपा (जन्म: मार्च ६, १९६९), एक थाइल्यान्डेली गायिका हुन्। उनी थाइल्यान्डेली लोक गीत र पप सङ्गीत गीतहरू (जस्तै: स्कूलबाट झुकियो (ถูกหลอกออกโรงเรียน), चोट पुगेको एस्केप (ผู้หนีช้ำ), केटी आँसु वरिनछामरप (น้ำตาสาววาริน), म तिमी बिना बाँच्न सक्दिन (ชีวิตฉันขาดเธอไม่ได้)) गाएकी छिन्।
स्वस्तिक
स्वस्तिक ( 卐 वा 卍) एक पुरातन धार्मिक र सांस्कृतिक प्रतीक हो। यो मुख्यतया विभिन्न युरेसियाली संस्कृतिका साथै केही अफ्रिकी र अमेरिकी संस्कृतिहरूमा प्रयोग गरिएको छ।  यो हिन्दू, बौद्ध र जैन धर्म लगायत भारतीय धर्महरूमा देवत्व र आध्यात्मिकताको प्रतीकको रूपमा प्रयोग गरिँदै आएको छ।
भानु नगरपालिका
भानु नगरपालिका नेपालको पश्चिमाञ्चल विकास क्षेत्र अन्तर्गत गण्डकी अञ्चलमा पर्ने तनहुँ जिल्लामा अवस्थित एक नगरपालिका हो।  स्थानीय विकास मन्त्रालयले २०७२ आस्विन १ गते थप २६ वटा नयाँ नगरपालिका थप्दा तनहुँ जिल्लामामा भानु र बरभञ्ज्याङ यी २ गाउँ विकास समितिहरूलाई समेटेर भानु नगरपालिका घोषणा गरिएको हो। भानु नगरपालिकाको केन्द्र साविकको भानु गाउँ विकास समितिको कार्यालयमा रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, १२ उपमहानगरपालिका र २ सय १७ नगरपालिका कायम भएका छन्।
जनसङ्ख्या
भानु र बरभञ्ज्याङ यी २ गाउँ विकास समितिहरूलाई मिलाएर भानु नगरपालिका बनाइएको हो। त्यसैले राष्ट्रिय जनगणना २०६८को जनगणना अनुसार यी २ ठाउँहरूको जनसङ्ख्यालाई जोडेर भानु नगरपालिकाको जनसङ्ख्या १८,२४९ रहेको छ ।
दुर्गा पूजा
दुर्गा पूजा (দুর্গা পূজা; जसलाई दुर्गोत्सव वा शारोदोत्सव पनि भनिन्छ) एक वार्षिक हिन्दू चाड हो। यो पूजा हिन्दू देवी दुर्गालाई श्रद्धा अर्पण गर्न र महिषासुरमाथि दुर्गाको विजयको कारणले मनाइने गरिन्छ। यो विशेष गरी भारतीय उपमहाद्वीप वा दक्षिण एसियामा मनाइने एक वार्षिक हिन्दू पर्व हो। यो पूजा १० दिनको हुने गर्छ तर यो पूजाको अन्तिम ६ दिन फूलपाती, षष्ठी, महासप्तमी, महाअष्टमी, महानवमी र विजयदशमी विशेष हुन्छ। दुर्गा पूजा मनाइने तिथि पारम्परिक हिन्दू पञ्चाङ्ग अनुसार निर्धारण गरिन्छ।
पूर्वी नेपालदेखि पश्चिम नेपाल, हिन्दू बहुल बङ्गलादेशी क्षेत्रहरू, पश्चिम बङ्गाल, असम, बिहार, झारखण्ड, मणिपुर, ओडिशा र त्रिपुरा आदि भारतीय राज्यहरूमा व्यापक रूपले दुर्गा पूजा मनाइने गरिन्छ। यस समय पाँच दिनको वार्षिक विदा हुने गर्दछ। नेपाली, बङ्गाली र आसामी हिन्दूहरूको बाहुल्य भएको क्षेत्रहरूमा यो वर्षकै सबैभन्दा ठूलो उत्सव मान्ने गरिन्छ।
भारतमा दुर्गा पूजाको उत्सव दिल्ली, उत्तर प्रदेश, महाराष्ट्र, गुजरात, पञ्जाब, कश्मीर, आन्ध्र प्रदेश, कर्नाटक र केरल राज्यमा समेत मनाइने गरिन्छ। दुर्गा पूजाको उत्सव ९१% हिन्दू जनसङ्ख्या भएको नेपाल र ८% हिन्दू जनसङ्ख्या भएको बङ्गलादेशको सबैभन्दा ठूलो चाड हो। वर्तमान समयमा विभिन्न प्रवासी नेपाली, आसामी र बङ्गाली सांस्कृतिक सङ्गठनहरूले संयुक्त राज्य अमेरिका, क्यानडा, संयुक्त अधिराज्य, अस्ट्रेलिया, जर्मनी, फ्रान्स, नेदरल्यान्ड, सिङ्गापुर र कुवेत सहित विभिन्न देशहरूमा आयोजित गराउने गर्दछ।
सन् २०२१ डिसेम्बरमा कोलकाताको दुर्गा पूजालाई युनेस्कोले अमूर्त सांस्कृतिक धरोहरको सूचीमा सामेल गरेको थियो।
केपिलासगढी गाउँपालिका
केपिलासगढी गाउँपालिका खोटाङ जिल्लाको ८ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार केपिलासगढी गाउँपालिकाको कुल जनसंख्या १५, २८८ छ।
युलिसेस सिपसन ग्रान्ट
युलिसेस सिपसन ग्रान्ट अमेरिका को १८औं राष्ट्रपति थिए जसले १८६९ देखी १८७७ सम्म शासन सम्भालेका थिए । ग्रान्ट अमेरिकी गृहयुद्ध को दौरान सङ्घ (अर्थात संयुक्त राज्य अमेरिका अर्थात उत्तरी राज्य) फौज को सेनापति थिए। उनके प्रशासन को दौरान दक्षिण संयुक्त राज्य पुनर्निर्माण कार्यन्वित गरिएको थियो, र 1873 को आर्थिक संकट पनि भएको थियो।
मुक्तक
मुक्तकलाई गजल कै लघु रूपमा बुझ्न सकिन्छ। मुक्तक साहित्यको एउटा बिधा हो। खास गरी मुक्तक आफैमा एउटा स्वतन्त्र बिधा हो। मुक्त रूपमा आफ्ना भाव र अभिव्यक्ति पोख्ने साहित्यिक बिधा नै मुक्तक हो। तर यसमा गजल जस्तो असिमित हरफ राख्न मिल्दैन। मुक्तकमा बढीमा पनि चार र घटीमा पनि चार हरफ नै हुनुपर्छ। तेस्रो हरफ स्वतन्त्र हुन्छ भने बाँकी हरफमा काफिया मिलेको हुनुपर्छ। मुक्तकमा राखिएका काफियालाई भने अनुप्रास भन्ने गरिन्छ।
परापूर्वकालमा गीत गाएर दोहोरी खेल्ने क्रममा शब्दहरूलाई टुक्काको रूपमा छोटकरीमा मिलाएर गाइने चलनबाट नै मुक्तकको विकास भएको पान्छ। त्यस्तै टुक्के गीतहरूलाई लय र समय मिलाएर गाउदै जाँदा त्यसलाई नगाएर वाचन गर्न थाले पछि मुक्तकको विस्तार हुदै गएको पाईन्छ। मनको भावलाई स्वतन्त्र र लयात्मक तरिकाले निष्चित हरफमा उद्रित गर्नु नै मुक्तक हो।
मुक्तक परिचय र लेखन
मुक्तक लेख्दा सकेसम्म कम भन्दा कम शब्द प्रयोग हुनु राम्रो मानिन्छ। लेख्न सिक्दैगर्दा सकेसम्म प्रत्येक हरफमा २०/२२ भन्दा कम अक्षर भए राम्रो हुन्छ। कुनै हरफ लामो, कुनै छोटो पनि त्यति राम्रो मानिँदैन। सकेसम्म सबै हरफहरू एकै लम्बाइका हुनुपर्छ ताकि सिंगो मुक्तकलाई झट्ट हेर्दा चिटिक्क मिलेको आयतकार देखियोस्। चार हरफको र अनुप्रास मिल्दैमा उक्त रचना मुक्तक हुन सक्दैन। मुक्तकले भाव र गहिराइको माग राख्दछ। एउटा मुक्तकले कुनै एक विषयमा बोलेको हुन्छ। मुक्तकका हरफहरू बीच एक-आपसमा अन्तरसम्बन्ध हुनुपर्छ।
केहि मुक्तकहरू
मुक्तकः १ ( लेखक: भूपि शेरचन )
प्रत्येक पहेंलो धातुलाई सुनको गजुर भन्न मनलाग्छ ( उठान)
प्रत्येक रंगिन चरालाई बनको मजुर भन्न मनलाग्छ ( समर्थन)
चाकडी गर्दा गर्दा यस्तो बानी परिसक्यो अब त (स्वतन्त्र हरफ)
बाटामा कुनै गधा देखेपनि हजुर भन्न मनलाग्छ। ( मार हान्ने हरफ )
माथिको मुक्तकमा हरफ १, २ र ४ का पछिल्ला तीन शब्दहरू “अनुप्रास’ हुन्। यो मुक्तकले “चाकडी प्रवृति” को बारेमा बोलेको छ, व्यङ्ग्यात्मक भाषामा।
हरेक दुख गरी गरी पढ्ने पो त महान ।(उठान)
काडा घारी बाटै अघि बढ्ने पो त महान (समर्थन)
दुनियाले खुट्टा तान्छन भनी किन डराउछौँ।? (स्वतन्त्र हरफ)
खुट्टा तान्दा तान्दै सिखर चढ्ने पो त महान । (मार हान्ने हरफ)
मुक्तकः ३ (लेखक: कृष्णप्रसाद पराजुली, नेपाली मुक्तक विधाका प्रणेता, ‘सय थुँगा फूल’ बाट)
आऊ घावै घाउ भएको छाती कुल्चेर आऊ तिमी (पृष्ठभूमि वा उठान)
म सब पीडा सहुँला आँखामा गुराँस फुलाऊ तिमी (पृष्ठभूमिको लागि थप समर्थन)
आऊ अझ मेरा झरेका सपनाका पातहरूमा टेकेर (स्वतन्त्र हरफ जसले लक्षभेदन गर्छ)
क्यै चाहिन्न मलाई आँशुका गीत भएर जाऊ तिमी । (लक्ष भेदनको परिणाम, प्रभाव दिन्छ ।)
यी तीन वटा मुक्तकले चतुष्पदीय मुक्तक संरचना र मुक्तकको आधारभूत रूप, सार र सौन्दर्य पक्षबारे धेरथोर जानकारी दिन्छन् । नोट : (क) मुक्तक शब्द संस्कृत भाषा साहित्यबाट लिएको हो भने रुबाई फारसी तथा उर्दु कविता परम्पराको देन हो । (ख) ‘मुक्तक’ बहर वा छन्दमै रचिएको हो भनी चिनाइएको पाइँदैन भने प्राचिन ‘रुबाई’ बहर वा छन्दमै रचिएको पाइन्छ । (ग) मुक्तकका सबै पंक्तिमा अक्षर र मात्रागत समानता अनिवार्य देखिँदैन तर रुबाईका सबै पंक्तिमा अक्षरगत वा मात्रागत समानता देखिन्छ ।
बिग्रिएछ सहर सबै बदनाम भेटिन थाले
खोज्दै थिएँ म यहाँ पाप भकारी फोड्नेहरू
तर न कृष्ण भेटिन थाले न राम भेटिन थाले
अयाज खान
अयाज खान जन्म: १ अप्रिल १९७९) एउटा भारतीय अभिनेता र मोडल हुन् । अयाजलाई स्टार वन नामक भारतीय च्यानलबाट प्रसारित हुने दिल मिल गए टेलिभिजन श्रृङ्खलामा डाक्टर सुभाङ्कर राईको भूमिकाको लागि चिनिन्छ ।
व्यक्तिगत जीवन
खान मोडलको रूपमा सन् १९९० देखि कार्य गर्दै आएका छन् उनले ३०० भन्दा बडी प्रचारप्रसार ब्रान्डमा देखा परेका छन् ।
हर्बर्ट हुबर
हर्बर्ट हुबर  संयुक्त राज्य अमरीका को ३१ औँ राष्ट्रपति थिए। यिनको  कार्यकाल १९२९ देखी १९३३ सम्म थियो।  यिनी रिपब्लिकन पार्टीबाट थिए। उनले महामन्दीको सुरुवातमा कार्यभार सम्हालेका थिए ।
ब्ल्याकपिङ्क
ब्ल्याकपिङ्क वाइजी इन्टरटेनमेन्टद्वारा गठित एक दक्षिण कोरियाली युवती साङ्गीतिक समूह हो। यसमा समूह अन्तर्गतका सदस्यहरूमा जिसो, जेनी, रोज र लिसा पर्दछन्। यस समूहले सन् २०१६ को अगस्टमा "स्क्वायर वान" नामक एक साङ्गीतिक सङ्गालोका साथ साङ्गीतिक क्षेत्रमा पर्दापण गरेको थियो भने यस साङ्गीतिक सङ्गालो अन्तर्गत समावेश गीत "विसल" र "बुमबोया"ले दक्षिण कोरियाली गायन डिजिटल साङ्गीतिक तालिका र बिलबोर्ड विश्व डिजिटल गीत बिक्री सङ्गीत तालिकामा शीर्ष स्थान हासिल गर्न सफल भएको थियो।
ब्ल्याकपिङ्क बिलबोर्ड हट १०० मा सबैभन्दा धेरै पटक साङ्गीतिक तालिकामा समावेश महिला कोरियाली कलाकार हुन्। यस समूहद्वारा सन् २०२० मा सार्वजनिक गरिएको आइसक्रिम नाम गीत पहिलोपटक बिलबोर्ड हट १०० को शीर्ष १३ मा पर्न सफल भएको थियो भने बिलबोर्ड २०० मा समावेश यस समूहको द एल्बम (सन् १०२०) नामक साङ्गीतिक सङ्गालो तालिकाको दोस्रो स्थानमा पर्न सफल भएको थियो। ब्ल्याकपिङ्कको द एल्बम नामक साङ्गीतिक सङ्गालो कोरियाली युवती समूहद्वारा एक लाख भन्दा बढी प्रतिलिपि बिक्री गर्ने पहिलो साङ्गीतिक सङ्गालो बन्न सफल भएको थियो। यस समूह बिलबोर्डको उदाउँदो कलाकार तालिकामा प्रवेश गर्दै शीर्ष स्थानमा आउने तथा बिलबोर्ड विश्व डिजिटल गीत बिक्री तालिकामा तीनपटकसम्म शीर्ष स्थानमा पर्ने पहिलो कोरियाली युवती समूह बनेको थियो। ब्ल्याकपिङ्कद्वारा सन् २०१८ मा सार्वजनिक गरिएको एकल गीत "दु दु दु"का साथ यो समूहले अमेरिकी रेकर्डिङ उद्योग सङ्घबाट प्रमाण पत्र प्राप्त गर्ने पहिलो महिला कोरियाली समूह बनेको थियो भने कोरियाली साङ्गीतिक समूहद्वारा सार्वजनिक गरिएका भिडियोमध्ये यस गीतको आधिकारिक साङ्गीतिक भिडियोले सर्वाधिक अवलोकन प्राप्त गरेको छ। सन् २०१८ मा यस साङ्गीतिक समूहले बेलायती गायिका डुआ लिपासँग सहकार्य गरी "किस एन्ड मेक अप" नामक गीत सार्वजनिक गरेको थियो जसका कारण यस समूहले बेलायती साङ्गीतिक उद्योगबाट सङ्गीत प्रमाणपत्र प्राप्त गर्ने पहिलो कोरियाली समूहले बनेको थियो भने यस समूहले अस्ट्रेलियाली रेकर्डिङ उद्योग सङ्घबाट प्लेटिनम प्रमाणपत्र प्राप्त गरेको थियो।
ब्ल्याकपिङ्कले आफ्नो साङ्गीतिक कार्यकालमा थुप्रै अनलाइन कीर्तिमानहरू तोडेको छ। यस समूहद्वारा सार्वजनिक गरिएको "किल दिस लभ" नामक गीत र सन् २०२० मा सार्वजनिक गरिएको "हाउ यु लाइक दयाट" गीतको आधिकारिक साङ्गीतिक भिडियोले सार्वजनिक भएको पहिलो २४ घण्टा भित्रै सबैभन्दा बढी हेरिएको भिडियो बन्न सफल भएको थियो भने यसका साथ यी भिडियोहरूले गिनिज विश्व कीर्तिमान पनि बनाउन सफल भएको थियो। यस समूहद्वारा सार्वजनिक गरिएको चारवटा साङ्गीतक भिडियोले भिडियो साझेदार मञ्चमा एक अर्ब हेराई प्राप्त गरेको थियो। यस समूहले युट्युबमा बढी सदस्य प्राप्त गर्ने कोरियाली साङ्गीतिक समूह र स्पोटिफाईमा सबैभन्दा बढी पछ्याइएको कोरियाली समूह बनेको थियो। सन् २०२१ को मार्चसम्ममा यस समूहले स्पोटिफाईमा २० लाखभन्दा बढी अनुयायीहरू प्राप्त गरेको छ।
घायल वन्स अगेन
घायल वन्स अगैन (अंग्रेजी : Ghayal Once Again) भारतीय हिन्दी फिल्म् हो, जसको निर्देशक राहुल रवैल तथा निर्माता धर्मेन्द्र हुन्।
जाइफल
जाइफल (जाइदानो पनि जायफल) आवश्यक तेल र जाइफल मक्खनको एक व्यावसायिक स्रोत हो। इन्डोनेसिया जाइफल र गदाको मुख्य उत्पादक हो, र साँचो जाइफल रूख यसको टापुहरूमा मूल हो। यदि मसलाको रूपमा यसको सामान्य प्रयोग भन्दा बढी मात्रामा खपत भयो भने, जाइफल पाउडरले एलर्जी प्रतिक्रियाहरू उत्पन्न गर्न सक्छ, सम्पर्क डर्मेटाइटिस हुन सक्छ, वा मनोवैज्ञानिक प्रभावहरू हुन सक्छ।
खेती
यो मलेशियाको पेनाङ टापुमा पनि खेती गरिन्छ, क्यारिबियनमा, विशेष गरी ग्रेनाडामा, र दक्षिणी भारतमा मसला व्यापारको केन्द्रको रूपमा पुरातन लेखहरूमा मालाबार भनेर चिनिने राज्य केरलमा। जाइफलका रूखहरू डायओसियस बिरुवाहरू हुन् (व्यक्तिगत बिरुवाहरू या त पुरुष वा महिला हुन्), जसलाई बीउबाट यौनिक रूपमा र काट्ने वा कलमबाट यौनिक रूपमा प्रचार गरिन्छ।
उपयोगहरू
जाइफल र गदामा समान संवेदी गुणहरू छन्, जाइफल अलिकति मीठो र अधिक नाजुक स्वादको साथ। चम्किलो सुन्तला, केसर जस्तो रङको लागि हल्का भाँडाहरूमा मेसलाई प्राथमिकता दिइन्छ। जाइफल धेरै परिकारहरूमा स्वाद दिन प्रयोग गरिन्छ। जाइफलको लागि विशेष रूपमा डिजाइन गरिएको ग्रेटर वा बहुउद्देश्यीय ग्रेटिंग उपकरण प्रयोग गरेर सम्पूर्ण जाइफललाई घरमा पनि पिउन सकिन्छ।
मौरीको मैन
मौरीको मैन मौरीले आफ्नो घारमा चाका निर्माण गर्नको लागि बनाउने प्राकृतिक मैन हो। यसको प्रयोग मूर्ति, कस्मेटिक सामान, सजावटका सामग्री आदि बनाउन प्रयोग गरिन्छ । मौरीको चाकाबाट मह निकालेपछि बाँकी रहने बस्तुबाट मैन बनाउने गरिन्छ।
नेहा पेन्डसे
नेहा पेन्डसे ब्यास (जन्म २९ नोभेम्बर १९८४) एक भारतीय चलचित्र र टेलिभिजन अभिनेत्री हुन्। उनी मुम्बईमा जन्मिएकी थिइन् । पेन्डसेलाई भारतको स्याटेलाइट टेलिभिजन च्यानल जी मराठीको भाग्यलक्ष्मीमा प्रस्तुत गरिएको थियो। उनले हिन्दी, मराठी, तेलुगु, तमिल, मलयालम फिल्ममा अभिनय गरेकी छिन्। उनी लाइफ ओकेको मे आई कम इन म्याडममा संजना हितेशीको भूमिकाबाट परिचित छिन्। । उनी २०१८ मा रियालिटी शो बिग बोस १२ प्रतियोगी थिइन्। उनी लोकप्रिय दैनिक सिटकम भाबिजी घर पर हैंमा अनिता विभूति नारायण मिश्राको भूमिका निभाउनका लागि परिचित छिन्! ।
व्यक्तिगत जीवन
पेन्डसेको जन्म २९ नोभेम्बर १९८४ मा मुम्बईमा विजय पेन्डसे र शुभांगी पेन्डसेको घरमा भएको थियो । उनी मुम्बईमा हुर्केकी थिइन् र त्यहीँ पढाइ पूरा गरेकी थिइन्। उनकी बहिनी अभिनेत्री मीनल पेन्डसे हुन् ।
अभिनेत्रीले प्रेमी शार्दुल सिंह सँग ५ जनवरी २०२० मा विवाह गरेकी थिइन् । एक अन्तर्वार्तामा नेहाले खुलासा गरेकी थिइन् कि अप्रिलमा उनीहरुले डेट सुरु गरेको तीन महिनापछि शार्दुलले विवाहको प्रस्ताव राखेका थिए । यो जोडीले २०१९ को सुरुमा डेटिङ सुरु गर्यो। नेहाले बिहेपछि आफ्नो नाम परिवर्तन गरेर आफ्नो अन्तिम नाममा ब्यास थपिन् ।
करियर
पेन्डसेले बाल कलाकारको रुपमा आफ्नो करियर सुरु गरेकी थिइन् र सन् १९९९ मा फिल्म प्यार कोई खेल नहीँबाट डेब्यु गरेकी थिइन्। पछि उनी देवदास जस्ता फिल्ममा देखिएकी थिइन् । पेन्डसेले एकता कपूर र बालाजी टेलिफिल्म्सको शो क्याप्टेन हाउसबाट टेलिभिजनमा डेब्यु गरेकी थिइन्।
2016 मा, उनले लाइफ ओके लोकप्रिय कमेडी शो मे आई कम इन म्याडममा संजनाको मुख्य भूमिका खेलेकी थिइन्। जुन 2017 मा बन्द भयो। उनी रियालिटी शो कमेडी दंगल र इन्टरटेनमेन्ट की रातमा प्रतियोगी थिइन् । 2018 मा, उनी रियालिटी कमेडी गेम शो फैमिली टाइम विथ कपिल शर्मामा कपिल शर्माको विपरित प्रस्तुतकर्ताको रुपमा देखिएकी थिइन्।
पेन्डसे रियालिटी टिभी शो बिग ब्रदर, बिग बोसको भारतीय संस्करणको १२ औं सिजनमा सेलिब्रेटी प्रतियोगी थिए।  उनलाई ४ हप्तापछि १४ अक्टोबर (२८ दिन) मा निष्कासन गरिएको थियो ।  2021 मा उनले लोकप्रिय दैनिक Sitcom भाबिजी घर पर हैं मा अनिता विभूति नारायण मिश्रा को रुप मा सौम्या टन्डन को स्थान ले! आसिफ शेखको विपरित, पेन्डसेले जनवरी २०२२ मा केही अज्ञात कारणले शो छोडे
मिडिया
पेन्डसे २०१९ मा द टाइम्स मोस्ट डिजायरेबल वुमनमा ४९ नम्बरमा परिन्।
जन्तेढुङ्गा गाउँपालिका
जन्तेढुङ्गा गाउँपालिका खोटाङ जिल्लाको ८ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार जन्तेढुङ्गा गाउँपालिकाको कुल जनसंख्या १५, ४४४ छ।
सनम तेरी कसम
सनम तेरी कसम भारतीय हिन्दी फिल्म हो, जसको निर्देशक राधिका राव तथा निर्माता दीपक मुकुट हुन्।
क्याल्भिन कुलिज
क्याल्भिन कुलिज संयुक्त राज्य अमेरिका को राष्ट्रपति थिए। यिनको कार्यकाल १९२३ देखी १९२९ सम्म थियो। यिनी रिपब्लिकन पार्टीबाट थिए।
आचे
आचे; (आचेली: आचे ([ʔaˈtɕɛh]); Jawi: اچيه‎; Dutch: Atjeh or Aceh) इन्डोनेसियाको एक प्रदेश हो। यो सुमात्रा टापुको उत्तरी भागमा रहेको छ। आचेको राजधानी सहर बन्द आचे हो। यो प्रदेश भारतको अन्डामान तथा निकोबार टापु नजिकै रहेको छ। यी दुई टापु र आचेका बिचमा अन्डामान समुद्र रहेको छ। आचे मुस्लिम बाहुल्यता भएको प्रदेश हो। यो प्रदेशमा मुस्लिम समुदायको जनसङ्ख्या प्रतिशत इन्डोनेसियाभरिमा सबैभन्दा धेरै रहेको छ। यहाँका मुस्लिमहरूले उनीहरूको कठोर परम्परा तथा कानुनको रूपमा चिनिएको सरिया पालना गर्ने गरेका छन्।
यो क्षेत्रमा १० फरक-फरक समुदायका आदिवासी जनजातिहरू बसोबास गर्दछन्। यी मध्ये सबैभन्दा धेरै करीब ८०-९० प्रतिशत जनसङ्ख्या आचेली मानिसहरूको छ। आचेलाई इन्डोनेसियामा मुस्लिम समुदायको फैलावट सुरु भएको स्थानको रूपमा लिइन्छ। त्यस्तै दक्षिणपूर्वी एसियामा मुस्लिमहरूको फैलावटका लागि मुख्य भुमिका निर्बाह गरेको थियो। आचेमा त्यो समयमा रहेका फन्सुर तथा लमुरी राज्यमा सन् १२५० देखि मुस्लिमहरू पुगेका थिए। सत्रौँ सताब्दीको सुरुवाततिर मुस्लिम राज्य आचे (आचे सल्तनत) मलाक्का स्ट्रेट क्षेत्रको सबैभन्दा धनि, शक्तिशाली तथा विकसित देशको रूपमा चिनिन्थ्यो। आचे एेतिहासिक रूपमा स्वतन्त्र र बाह्य शक्तिसँग डटेर सामना गर्न सफल रहेको थियो। आचेलीहरू डच साम्राज्यवादी मात्र नभइ इन्डोनेसियाली सरकारसँग पनि राजनितिक स्वतन्त्रता कायम राख्न सफल थिए। आचेमा प्रचुर मात्रामा खनिज तेल तथा प्राकृतिक ग्यासका खानिहरू रहेका छन्। केहीले यस क्षेत्रमा विश्वकै सबैभन्दा धेरै प्राकृतिक ग्यासको भण्डारण रहेको तथ्य अघि सारेका छन्। इन्डोनेसियाका अन्य भूभागहरूको तुलनामा यो क्षेत्रका मानिसहरू धार्मिक रूपमा कट्टर भएको पाइन्छ। सन् २००४ मा हिन्द महासागरमा आएको भूकम्प र विनाशकारी सुनामीको इपिसेन्टरबाट सबैभन्दा नजिकको स्थान आचे नै थियो। उक्त प्राकृतिक विपत्तिका कारण यो प्रदेशको पश्चिमी किनारामा अत्यन्त धेरै विनाश भएको थियो। भूकम्पपछि आएको सुनामीका कारण बेपत्ता वा मृत्यु हुने इन्डोनेसियालीहरूको सङ्ख्या करीब एक लाख सत्तरी हजार पुगेको थियो। यही प्राकृतिक प्रकोपका कारणले स्वतन्त्र आचेको माग गर्दै इन्डोनेसियाली सरकारसँग हतियार  युद्ध गरिरहेको समूह सरकारसँग वार्तामा आउने वातावरण तयार भएको थियो। फलस्वरूप सन् २००५ मा करीब २९ वर्षदेखि युद्ध गरिरहेको गेराकान आचे मेर्देका (गाम) समूहले इन्डोनेसियाली सरकारसँग शान्ति सम्झौता गर्यो।
व्यारेन गामलियल हार्डिङ
वारन गैमेलियल हार्डिंग  संयुक्त राज्य अमरीका को राष्ट्रपति थिए। यिनको कार्यकाल १९२१ देखी १९२३ सम्म थियो। यिनी रिपब्लिकन पार्टीबाट थिए।
ड्य्रागन त्रिकोण
वर्णन
जापानी शब्द मा नो उमी (दुष्ट समुद्र, समस्याग्रस्त समुद्र वा खतरनाक समुद्रका रूपमा अनुवाद गरिएको) खतरनाक समुद्री स्थान वर्णन गर्न व्यापक प्रयोग भएको छ। यो क्षेत्र निकै अशान्त र धेरै जहाजहरूलाई निलेको ठाउँका रूपमा परिचित छ। पृथ्वीमा यस्ता १२ वटा ठाउँ रहेको विश्वास गरिन्छ । विद्युत-चुम्बकीय शक्तिका कारण यस क्षेत्रमा धेरै भीषण दुर्घना हुने गरेको जापान सरकारले निषेधित क्षेत्र घोषणा गरेको छ।
सन् १९७४ मा अमेरिकी अलौकिक लेखक चार्ल्स बर्लिट्जले आफ्नो पुस्तक द बर्मुडा ट्य्रांगलमा शैतानको समुद्रका रूपमा परिचित गराए । बेर्लिट्जले दावी गरे कि "१९५० र १९५४ को बीचमा पत्ता नै नलागी नौ आधुनिक जहाजहरू र सयौं चालक दल हराइसकेका थिए । १९५५ मा जापान सरकारले काइयो मारू नो-५ लाई बेपत्ता भएका बेग्लाबेग्लै जहाजको अनुसन्धानको लागि समुद्रमा पठायो तर यो जहाज पनि हरायो । त्यसपछि जापानी अधिकारीहरूले समुद्रलाई खतरनाक क्षेत्रको दर्जा दिएका छन् ।
सन् १९८९ मा बर्लिट्जले शैतानको सागरलाई उनको पुस्तक ड्र्यागनको त्रिकोणमा ड्र्यागनको त्रिकोण भनेर उल्लेख गरे। र, यसको सैद्धान्तीकरण गर्न धेरै पुराना पुराना यस्ता घटनाको समेत अभिलेख राखेका छन् । तर कतिपय विद्वानहरूले भने यसलाई अन्धविश्वासको स‌ंज्ञा दिँदै आलोचना समेत गरेका छन् ।
थ्री हङकङ
थ्री हङकङ (थ्री एचकेको रूपमा पनि चिनिने); हङकङको एक दूरसञ्चार र इन्टरनेट सेवा प्रदायक हो। हचिसन दूरसञ्चार हङकङ होल्डिङ्स, सीके हचिसनको एक सहायक यसले विश्वव्यापी रूपमा तीन ब्राण्डको रूपमा सेवा सञ्चालन गर्दै आइरहेको छ। थ्री हङकङ पहिलो पुनर्गठित कम्पनी हो, जसले विभिन्न स्थानहरूमा अन्य सञ्चालन विकासको लागि नेतृत्व गर्दछ।
यो कम्पनी सन् १९८४ मा स्थापना भएको थियो तर यसको आधिकारिक नाम थ्री हङकङको रूपमा सन् २००२ मा राखिएको थियो। यसले हाल साढे चौथो पुस्ता ४.५ जी, चौथो पुस्ता, विश्वव्यापी मोबाइल सञ्चार प्रणाली दोहोरो ब्याण्ड मोबाइल दूरसञ्चार र वाइ-फाई सेवा पनि यसको आफ्नै सञ्जाल पूर्वाधार मार्फत प्रदान गर्दछ। थ्री हङकङले खेलकुद र गृह मन‍ोरञ्जन सेवाहरूको पनि प्रदान गर्दछ।
इतिहास
यो कम्पनी सन् १९८४ मा हचिसन दूरसञ्चार हङकङको रूपमा सुरुवात भएको थियो। यो दूरसञ्चार कम्पनीले हङकङमा उन्नत मोबाइल फोन सेवा सेलुलर रेडियो दूरभाष सञ्जाल सञ्चालन गर्नको लागि अनुमति पत्र प्राप्त गरेको थियो। त्यसपछि, सन् १९८५ मा थ्रीले हङकङको पहिलो अनुरूप मोबाइल दूरसञ्चार सेवाको थालनी गरेको थियो।
सन् १९९५ मा, थ्रीले आफ्नो विश्वव्यापी मोबाइल सञ्चार प्रणालीको सुरुवात गरेको थियो। सन् १९९८ मा, थ्रीले हङकङ आफ्नो पहिलो दोहोर ब्याण्ड सञ्जाल सुरु गरेको थियो जुन चाहिँ एसियाकै पहिलो दोहोरो ब्याण्ड सञ्जाल हो।
मे २००४ मा, मे २००४ मा, यसको सम्बद्ध दोस्रो पुस्ता सञ्चालक ओरेञ्जले आफ्नो सेवा पुनर्गठन गर्दै विश्वव्यापी मोबाइल सञ्चार प्रणाली उत्पादनको नाम "थ्री डुयलब्याण्ड" मा र सिडिएमए उत्पादनको नाम "३ सिडिएमए"मा परिवर्तन गरेको थियो।
२९ मे २००८ मा, हचिसन दूरसञ्चार (हङकङ) लिमिटेडले एक अमेरिकी प्रविधि कम्पनी एप्पलसँग एक सम्झौतामा हस्ताक्षर गरेको र अर्को वर्ष आईफोनलाई हङकङ र मकाउमा ल्याउने कुराको घोषण गरेको थियो।
अर्धचालक पदार्थ
अर्धचालक वा अर्धचालक पदर्थ सामग्रीको विद्युतीय चालकता मान अन्तर्गत सुचालक र कुचालकको बीचमा पर्दछ। तामा, र अवरोधक, जस्तै ग्लास यसका उदाहरणहरू हुन्। यसको तापमान बढ्दै जाँदा यसको प्रतिरोधकता घट्छ र धातुहरूले विपरीत तरिकाले व्यवहार गर्छन्। मणिभ संरचनामा अशुद्धता पेश गरेर यसको सञ्चालन गुणहरू उपयोगी तरिकामा परिवर्तन गर्न सकिन्छ।
थ्री हङकङ
इतिहास
सन् २०१२ मा, थ्रीले हङकङमा चौथो पुस्ता सेवाको सुरुवात गरेको थियो। त्यसपश्चात, कम्पनीले हङकङको प्रमुख रेलमार्ग प्रणाली एमटिआरमा सेवाको पूर्ण रूपमा विस्तार गरिने बताएका थिए।
अर्धचालक पदार्थ
एउटै मणिभमा दुई फरक अशुद्ध क्षेत्रहरू अवस्थित हुन्छन् जहाँ एक अर्धचालक संयोजकको सिर्जना हुन्छ। यी संयोजकहरूमा इलेक्ट्रोन, आयन र इलेक्ट्रोन छिद्रहरू समावेश हुन्छ। चार्ज वाहकहरू डायोड, ट्रान्जिस्टर र अधिकांश आधुनिक इलेक्ट्रोनिक्सको आधार हो। अर्धचालकका केही उदाहरणहरू सिलिकन, जर्मेनियम, ग्यालियम आर्सेनाइड र पेरियोडिक तालिकामा तथाकथित "उपधातु" नजिकका तत्वहरू हुन्। सिलिकन पछि, ग्यालियम आर्सेनाइड दोस्रो सबैभन्दा सामान्य अर्धचालक हो जुुन लेजर डायोड, सौर सेल, सुक्ष्मतरङ्ग-आवृत्ति एकीकृत सर्किट अन्यमा प्रयोग गरिन्छ। सिलिकन अधिकांश इलेक्ट्रोनिक सर्किटहरू निर्माण गर्नको लागि एक महत्वपूर्ण तत्व हो।
थ्री हङकङ
इतिहास
सोही वर्ष, थ्रीले बेलायती बहुराष्ट्रिय दूरसञ्चार कम्पनी भोडाफोनसँग सहकार्य गरेको थियो। थ्री हङकङ कोनेक्सस मोबाइल एलायन्सको पनि सदस्य बनेको थियो।
सन् २०१४ मा, थ्रीले, थ्री स्काइप फोन शृङ्खला र भिओएलटिई सेवा प्रदान गर्ने घोषण गरेको थियो।
सन् २०१६ मा, थ्रीले साढे चौथो पुस्ता सेवाको सुरुवात गरेको थियो।
सन् २०१७ मा, हङकङले रेजरसँग सहकार्य गर्दै कजवे खाडीमा नयाँ रेजर केन्द्रको सुरुवात गरेको थियो।
सेवा
जून २०१७ सम्म, थ्री हङकङका ३.०७८ मिलियन ग्राहकहरू छन् जसले गर्दा यो हङकङको तेस्रो ठूलो मोबाइल सञ्जाल सञ्चालनक बनेको छ।
गृह विस्तृत पट्टि
थ्री हङकङले मूल रूपमा थ्री गृह विस्तृत पट्टिको रूपमा गृह विस्तृत पट्टि सेवाहरू प्रदान गरिरहेको छ। सन् २०१७ मा, थ्री गृह विस्तृत पट्टिलाई थ्रीसँग अलग र थ्री ब्राण्ड छोड्दै पुनर्गठित गरिएको थियो। यो सेवा एचजिसी ग्लोबल कम्युनिकेसन्सको प्रमुख सेवाहरू मध्ये एक थियो जुन सीके हचिसनको अर्को सहयोगी कम्पनी हो।
सिद्धान्त कपूर
सिद्धान्त कपूर (जन्म जुलाई १९८४) एक भारतीय फिल्म अभिनेता हुन् जो बलिउड का फिल्महरुमा काम गर्छन्। उनी अभिनेता शक्ति कपूर को छोरा र अभिनेत्री श्रद्धा कपूर को भाइ हुन्। उनले २००७ को "भूल भुलैया", २००६ को "भागम भाग", २००६ को "चुप चुप के" र अरु  धेरै चलचित्रमा एक सहायक निर्देशक रूपमा काम गरेर आफ्नो क्यारियर शुरुआत गरे। त्यसपछि उनले संजय गुप्ताको अपराध फिल्म शूटआउट एट वडाला (२०१३) बाट अभिनयमा डेब्यू गरे र पछि अनुराग कश्यपको मनोवैज्ञानिक थ्रिलर अग्ली (२०१४) मा अभिनय गरे।
प्रारम्भिक जीवन र पेशा
उनले ली स्ट्रासबर्ग थिएटर र फिल्म इन्स्टिच्युट मा फिल्म निर्माण र अभिनय कोर्स को अध्ययन गरे। उनले एक डिस्क जकी को रूप मा आफ्नो क्यारियर शुरू गरे र पछि भूल भुलैया, भागम भाग, चुप चुप के र ढोल सहित लगभग दुई बर्ष सम्म निर्देशक प्रियदर्शन संग एक सहायक निर्देशक को रूप मा काम गरे। उनी सुरुमा सोहम शाहको २०१२ को फिल्म सत्ते पे सट्टा बाट डेब्यू गर्ने सोचमा थिइन् तर फिल्म रोकिएको थियो। पछि उनले २०१३ मा अनिल कपूर, जोन अब्राहम र कंगना रनौतको साथ फिल्म शुटआउट एट वडालामा अभिनयमा डेब्यू गरेकी थिइन्, त्यसपछि उनले अनुराग कश्यपलाई उनको मनोवैज्ञानिक थ्रिलर फिल्म अग्लीमा सहयोग गरे, जसमा उनले तेजस्विनी कोल्हापुरे र रोनित रायको साथमा अभिनय गरे । एउटा क्यामियो भूमिका निभाए।
सोनी राजदान
सोनी राजदान बेलायती भारतीय चलचित्र अभिनेत्री तथा चलचित्र निर्देशक हुन्। उनी चर्चित हिन्दी चलचित्र निर्देशक महेश भट्टकी श्रीमती तथा चलचित्र अभिनेत्री आलिया भट्टकी आमा हुन्।
विलियम म्याकिनले
विलियम मैकिनले  संयुक्त राज्य अमरीका को राष्ट्रपति थिए । यिनको कार्यकाल सन् १८९७ देखी सन् १८०१ सम्म थियो। यिनी रिपब्लिकन पार्टीबाट थिए।
रावा बेसी गाउँपालिका
रावा बेसी गाउँपालिका खोटाङ जिल्लाको ८ गाउँपालिका मध्येको एक गाउँपालिका हो।
नेपालको एघारौँ राष्ट्रिय जनगणना २०६८ अनुसार रावा बेसी गाउँपालिकाको कुल जनसंख्या १३, ३६९ छ।
अरेन्ज जाेर्डन
अरेन्ज जोर्डन जोर्डनमा आधारित एक सार्वजनिक मोबाइल टेलिफोन सञ्जाल हो। यो जोर्डन टेलिकमबाट इजाजत पत्र प्राप्त मोबाइल सञ्चार कम्पनी हो। यो सन् १९९९ मा स्थापित भएको थियोे भने यसको मुख्य कार्यलय जोर्डनको राजधानी अम्मानमा अवस्थित छ । सन् २०१३ को तथ्याङ्क अनुसार यहाँ २,१३६ जना कर्मचारीहरू कार्यरत छन् । यो जोर्डनको दोस्रो ठूलो दूरसञ्चार सेवा प्रदायको हो ।
कतारको कूटनीतिक सङ्कट
कतारको कूटनीतिक सङ्कट एउटा कूटनीतिक घटना थियो वि.सं २०७४ जेठ २२ तदनुसार सन् २०१७ जुन ५ मा, सुरु भएको थियो जब साउदी अरबले, संयुक्त अरब इमिरेट्स, बहराइन र इजिप्टले कतारसँगको कूटनीतिक सम्बन्ध बिच्छेद गर्दै कतारमा दर्ता भएका विमान र जहाजहरूलाई साउदी अबरको आफ्नो हवाई क्षेत्र र समुद्री मार्गहरूको उपयोग गर्न प्रतिबन्ध लगाएको थियो। यसमा पछि जोर्डन पनि सामेल भएको थियो जसलाई माल्दिभ्स, मौरिटानिया, सेनेगल, जिबुटी, कोमोरोस, यमन र लिबियामा तुब्रुक आधारित सरकारले उनीहरूलाई सहयोग पुर्‍याएको थियो।
अरेन्ज जाेर्डन
कम्पनी पहिलो पटक २१ सेप्टेम्बर १९९९ मा दर्ता भएको थियो । यो जोर्डनमा सेवा गर्ने उद्देश्यले निर्माण गरिएको थियोे, र १५ सेप्टेम्बर २००० यसले पूर्ण सार्वजनिक सेवा सुरु गरेको थियोे ।
कतारको कूटनीतिक सङ्कट
साउदी नेतृत्वको गठबन्धनले कतारको आतङ्कवादको लागि कथित समर्थनलाई उसको कार्यको मुख्य कारणको रूपमा उद्धृत गर्दै खाडी सहयोग परिषद्को सदस्य राष्ट्र कतारलाई सन् २०१४ को सम्झौताको उल्लङ्घन गरेको आरोप लगाएको थियो। साउदी अरब र अन्य देशहरूले अल जजिरा र इरानसँगको कतारको सम्बन्धलाई आलोचना गरेका थिए। कतारले केही इस्लामी समूहहरू (जस्तै मुस्लिम भातृभाव) लाई सहयोग पुर्‍याएको तर अल-कायदा वा इस्लामी राज्यसँग सम्बन्धित लडाकू समूहलाई सहयोग गर्न अस्वीकार गरेको स्वीकार गरेको थियो। कतारले संयुक्त राज्य अमेरिकालाई आतङ्कवाद विरूद्धको युद्ध र इस्लामी राज्य विरूद्ध भइरहेको सैन्य हस्तक्षेपमा सहयोग पुर्‍याएको दावी गरेको थियो।
अरेन्ज जाेर्डन
सन् २००७ सम्ममा पुनर्गठन हुनु भन्दा अधि यस मोबाइल सञ्चालकलाई मोबाइलकम भनिन्थ्यो । यो लिमिटेड कम्पनीको रूपमा स्थापित भएको थियोे ।
इतिहास
२३ जनवरी २००० मा निजीकरणको लागि जोर्डन टेलकम समूह, जोर्डन सरकारको ६०% स्वामित्वमा रहेको थियोे र बाँकी ४०% जेआइटिसिअे इन्भेस्टमेन्ट समूहको स्वामित्व रहेको छ । जेआइटिसिअे इन्भेस्टमेन्ट कम्पनी फ्रान्स टेलिकमको (८८%) र अरब बैङ्कक (१२%) स्वामित्वमा रहेको एक होल्डिङ्स कम्पनी हो ।
कतारको कूटनीतिक सङ्कट
प्रारम्भिक आपूर्ति अवरोधहरू इरान र टर्कीबाट थप आयातले कम गरेको थियो र कतारले साउदी नेतृत्वको गठबन्धनको कुनै पनि मागमा सहमत भएको थिएन। मागमा इरानसँग कूटनीतिक सम्बन्ध घटाउने, टर्कीसँग सैन्य समन्वय रोक्ने र अल जजिरा बन्द गर्ने जस्ता मागहरू रहेका थिए।
अरेन्ज जाेर्डन
मोबाईल
३० मार्च २०१० मा, अरेन्ज जोर्डनले जोर्डनमा पहिलो ३ जी नेटवर्कको शुभारम्भ गरेको थियोे । ओरेन जोर्डनका पूर्व-पर्मुख कार्यकारी अधिकृत नायला खुवामको अनुसार यसको डब्लु-सीडीएमए सञ्जाल तीन चरणहरूमा विस्तार गरिएको थियोे । पहिलो चरण अन्तर्गतको नेटवर्क बिस्तारमा पश्चिम अम्मान, इबिड र हर्सामा यसले सेवा दिएको थियोे भने अप्रिलमा यसले आफ्नो सेवा क्षेत्र देशको राजधानी अम्मान र अर्को प्रमुख शहर अक्वाबामा सेवा विस्तार गरेको थियोे । सन् २०१० को गृष्म ऋतुमा यसको नेटवर्कले प्राय जसो सबै शहरी स्थानहरूमा र लगभग ७०% जनसङ्ख्यामा वा लगभग दुई मिलियन मानिसहरूका बिच यसले सेवा पुर्‍याएको थियोे ।